**JŪRINĖS KULTŪROS KOORDINACINĖS TARYBOS**

**PROTOKOLAS**

2015 m. gruodžio 11 d. Nr. (20.26.)-TAR1- 93

Klaipėda

Posėdis įvyko 2015 m. gruodžio 8 d. 15.35 val.

Vieta: Didysis pasitarimų kambarys („Akvariumas“), II a. fojė, Klaipėdos miesto savivaldybė.

Posėdžio pirmininkas – Petras Bekėža, Lietuvos jūrininkų sąjungos pirmininkas,Jūrinės kultūros koordinacinės tarybos pirmininkas.

Posėdžio sekretorius – Raimonda Mažonienė, Klaipėdos miesto savivaldybės administracijos Ugdymo ir kultūros departamento Kultūros skyriaus vyr. specialistė.

Dalyvauja Jūrinės kultūros koordinacinės tarybos nariai (11 iš 20):

1. Danguolė Balsė, Laivų statybos ir remonto mokyklos projektų vadovė, mokyklos tarybos pirmininkė;

2. Petras Bekėža, Lietuvos jūrininkų sąjungos pirmininkas;

3. Romena Savickienė, VšĮ Turizmo ir kultūros informacijos centro direktorė;

4. Vidmantas Matutis, Lietuvos marinistikos žurnalistų klubo „Marinus“ pirmininkas;

5. Liudvikas Albertas Mileška, VšĮ Klaipėdos irklavimo centras direktorius;

6. Aleksandras Kaupas, VĮ Klaipėdos valstybinio jūrų uosto direkcijos Uosto priniūros skyriaus vyr. dispečeris;

7. Vidas Pakalniškis, Klaipėdos miesto savivaldybės administracijos Ugdymo ir kultūros departamento Kultūros skyriaus vyriausiasis specialistas;

8. Lina Skrupskelienė, Klaipėdos miesto savivaldybės tarybos Kultūros, švietimo ir sporto komiteto narė;

9. Tadas Viltrakis, Lietuvos Respublikos jūrinės istorijos ir kultūros klubo „Budys“ Jachtingo muziejaus kuratorius;

10. Olga Žalienė, Lietuvos jūrų muziejaus direktorė;

11. prof. habil. dr. Vladas Žulkus, Klaipėdos universiteto Baltijos regiono istorijos ir archeologijos instituto vyriausiasis mokslo darbuotojas;

**DARBOTVARKĖ:**

1. **Dėl jūrinių metų pavadinimų.**
2. **Dėl pakeitimų teikimo formoje Klaipėdos miesto savivaldybės jūrinės kultūros apdovanojimui „Albatrosas“.**
3. **Dėl Jūrinė kultūros koordinacinės tarybos darbo plano 2016 m.**
4. **Informacija apie ankstesnių sprendimų vykdymą, tolesnių veiksmų aptarimas.**

Posėdžio medžiaga:

1. Klaipėdos miesto jūrinės kultūros apdovanojimo „Albatrosas“ nuostatų priedo (teikimo forma) naujos redakcijos projektas, 1 lapas;

2. JKKT narių pateikti pasiūlymai JKKT 2016 m. darbo planui, 1 lapas.

**1. SVARSTYTA. Dėl jūrinių metų pavadinimų.**

 Pranešėjas – Aleksandras Kaupas, VĮ Klaipėdos valstybinio jūrų uosto direkcijos Uosto priniūros skyriaus vyr. dispečeris

A. Kaupas priminė, kad prieš 1,5 m. Klaipėdoje buvo Vėtrungių metai, kurie buvo itin sėkmingi. Būtų gerai, kad Klaipėdoje būtų tęsiama jūrinių metų pavadinimų tradicija. Jūrinių metų pavadinimas būtų puiki tema Jūros šventei, miesto papuošimo akcentams, edukaciniams užsiėmimams. Pasiūlė pagalvoti kaip tai padaryti ir apsispręsti dėl kelių dalykų:

1. Kiek metų į priekį siūlyti jūrinių metų pavadinimus?
2. Pavadinimus nekonkretinti. Tai turėtų būti romantiški, poetiniai pavadinimai;

3) Metai turėtų turėti kuratorių, jį reikėtų paskirti. Reikėtų kreiptis į tas įmones, kurios susijusios su metų tema ir prašyti, kad jos kuruotų tuos metus.

 A. Kaupas ir O. Žalienė pasiūlė paskelbti ateinančių metų pavadinimą prieš metus laiko, pvz. gegužės mėn.

R. Savickienė pastebėjo, kad 2017 m. būtų sunku komunikuoti dar ir jūrinį metų pavadinimą, kadangi tais metais Klaipėda yra Lietuvos kultūros sostinė.

 A. Kaupas ir kiti nesutiko, teigdami, kad jūrinis miesto metų pavadinimas būtų tik vienas iš kultūros sostinės programos sudedamųjų dalių, padėsiantis geriau atskleisti miesto savitumą - jūrinę kultūrą.

 JKKT nariai diskutavo dėl jūrinių metų pavadinimų. Akcentuota, kad jūrinis metų pavadinimas turi turėti istorinį pagrindą.

Diskusijos metu buvo pasiūlyta 2017 m. pavadinti: „Atviro uosto metai“, „Lietuvos uosto metai“, „Burlaivių metai“, „Burių metai“.

**NUTARTA:**

1.Išsiųsti jūrinių metų sąrašą JKKT nariams su prašymu, kad per 10 dienų el. paštu pateiktų siūlomus 3  metų jūrinius pavadinimus:

* metai ir pavadinimas. Metai nebūtinai iš eilės- gali būti pasirinktinai;
* su istorine argumentacija, kodėl taip metai būtų pavadinti (koks įvykis ar  istorinis pagrindimas);
* nurodyti metų kuratorių .

Atsakingi: A.Kaupas už lentelės su metų pavadinimais pateikimą ir R.Mažonienė- už el.paštu gautą išsiųstą ir gautą medžiagą.

2.Sudaryti darbo grupę: A Kaupas, V. Matutis, V. Žulkus, G. Kutka, gautiems pasiūlymams išanalizuoti ir apibendrinti, juos pateikti sekančiame JKKT posėdyje.

Nutarimas priimtas bendru sutarimu.

**2. SVARSTYTA.** **Dėl pakeitimų teikimo formoje Klaipėdos miesto savivaldybės jūrinės kultūros apdovanojimui „Albatrosas“.**

Pranešėjas – Petras Bekėža, Lietuvos jūrininkų sąjungos pirmininkas.

P. Bekėža pristatė teikimo formos „Albatroso‘ apdovanojimui gauti naujos redakcijos projektą, kur pakeitimai buvo padaryti, atsižvelgiant į siūlomus pakeitimus apdovanojimo „Albatrosas‘ nuostatuose ir aptari praeitame JKKT posėdyje.

V. Pakalniškis pasiūlė išbraukti nereikalingus žodžius 1 p. - „teikiamas“ ir 3 p. „konkretus iki 15 sakinių“, vietoj jų įrašyti „trumpas“.

 JKKT nariai pritarė siūlomiems pakeitimams formoje.

**NUTARTA**:

1. Pritarti teikimo formos Klaipėdos miesto savivaldybės jūrinės kultūros apdovanojimo „Albatrosas“ gauti naujos redakcijos projektui.

PRIDEDAMA. Teikimo formos Klaipėdos miesto savivaldybės jūrinės kultūros apdovanojimo „Albatrosas“ gauti naujos redakcijos projektas, 1 lapas.

Nutarimas priimtas bendru sutarimu.

**3. SVARSTYTA. Dėl Jūrinė kultūros koordinacinės tarybos darbo plano 2016 m.**

Pranešėjas – Petras Bekėža, Lietuvos jūrininkų sąjungos pirmininkas.

P. Bekėža pristatė gautus V. Matučio, O. Žalienės ir D. Balsės pasiūlymus 2016 m. darbo planui.

 O.Žalienė pakomentavo savo siūlomus klausimus.

V. Pakalniškis pasakė, kad pritaria visiems pateiktiems pasiūlymams.

L. Mileška pasiūlė įtraukti į darbo planą klausimą dėl buriavimo ir irklavimo sporto situacijos Klaipėdoje.

P. Bekėža paprašė L. Mileškos atsiųsti el. paštu raštu suformuluotą tikslų klausimo pavadinimą.

O. Žalienė priminė, kad reikia įtraukti ir klausimus dėl 2016 m. Jūros šventės jūrinių renginių programos bei rudenį- Jūros šventės aptarimą bei pasiūlė įtraukti dar klausimą apie Žiemos uosto likimą.

**NUTARTA:** Persiųsti el.paštu JKKT nariams 2016 m. darbo planą su naujai įtrauktais klausimais bei paprašyti JKKT narių atsiųsti darbo planą su papildymais: jeigu turi naujų klausimų bei įrašyti atsakingus asmenis iki kito posėdžio 2016 m. sausio 12 d.;

Nutarimas priimtas bendru sutarimu.

**4. SVARSTYTA. Informacija apie ankstesnių sprendimų vykdymą, tolesnių veiksmų aptarimas.**

Pranešėjas – Petras Bekėža, Lietuvos jūrininkų sąjungos pirmininkas.

 P. Bekėža informavo, kad atsižvelgiant į pereito posėdžio nutarimą, buvo parengtas JKKT raštas merui ir Uosto direkcijai dėl uosto taisyklių pakeitimų. Meras, gavęs JKKT raštą, parengė raštą LR Susiekimo ministerijai dėl pritarimo JKKT siūlomiems pakeitimams Uosto taisyklėse. Atsakymas iš Uosto direkcijos dar negautas.

Taip pat buvo parengta JKKT rekomendacija dėl Klaipėdos universiteto rengiamo projekto.

D.Balsė pakvietė JKKT narius dalyvauti Laivininkų mokyklos 80-mečio proga rengiamoje konferencijoje 2015 m. sausio mėn.

**NUTARTA.** Kitą JKKT posėdį organizuoti 2016 m. sausio 12 d. 15 val.

Nutarimas priimtas bendru sutarimu.

Posėdis baigėsi 2015 m. gruodžio 8 d. 17 val.

Posėdžio pirmininkas Petras Bekėža

Posėdžio sekretorė Raimonda Mažonienė